[{"text_idx": "#000000", "text": "vous ouvre les portes du monde !"}, {"text_idx": "#000001", "text": "Cours express en ligne \u2192 A1"}, {"text_idx": "#000002", "text": "Malgranda feriado c\u0302e la mediteranea marbordo"}, {"text_idx": "#000003", "text": "Flo kaj mi vojag\u0302is kelkajn tagojn c\u0302e la marbordo de la sudfrancia departamento \u00abVar\u00bb, en la naturisma insulo de \u00abLevant\u00bb, kiun ni tre s\u0302atas kaj en la monto de la Kabo \u00abSicie\u0301\u00bb, sud-okcidente de Tulono (Toulon). C\u0302i tiu regiono ebligas al ni mars\u0302i sur marbordaj padoj por atingi belajn kvietajn golfetojn, praktiki naturismon kaj subakvajn ekskursojn."}, {"text_idx": "#000004", "text": "Monto de la Kabo Sicie\u0301"}, {"text_idx": "#000006", "text": "Merkrede la 9an de septembro je la 9h00 ni foriris por surgrimpi la imponajn klifojn kiuj tre proksime levig\u0302as super la urbo norde, kaj la maro sude."}, {"text_idx": "#000007", "text": "La vetero estis iomete malcerta kun pluva risko, sed la nuda ekskurso estis konservita. La avantag\u0302o estas ke ne estis tro varmege, sed Bruno la organizanto de la ekskurso, kontrolis ke ni prenis sufic\u0302e da akvo. Ni devis atingi la krekon de Podestat tra la Belvidejo de \u00abTitou Ninou\u00bb kaj reveni farante buklon. Ni foriris vestitaj sed post kelkaj minutoj, neniu c\u0302e horizonto, ni dau\u0306rigis nudaj, kun niaj dorsosakoj kaj nur jupeto rapide surmetebla. Dum la unua la pau\u0306zo, ni povis de supre g\u0302ui la vidon al Marsejlo."}, {"text_idx": "#000008", "text": "Post transpasi la montpasejon de \u00abCortiou\u00bb kaj la Belvidejon de \u00abTitou Ninou\u00bb ni malsupreniris longan s\u0302tonan padon, tre krutan, sur kiu la s\u0302tonoj forglitis kaj forulig\u0302is samtempe kiel ni! Koncentrig\u0302o estis maksimuma! Sed ni ne forfalis!"}, {"text_idx": "#000009", "text": "Post tri horoj, ni atingis la krekon de Podestat kaj ni multe s\u0302atis la fres\u0302an sed merititan banon. Dum la reveno, la marborda pado ofertis mirindajn kaj impresajn vidpunktojn fronte al la insulo de Frioul kaj al la marklifoj."}, {"text_idx": "#000010", "text": "Post kelkaj pasejoj kun etaj grimpadoj, supren kaj malsupren, ni atingis la deirpunkton situantan en parkejo de suda distrikto de Marsejlo. Surprizis nin ke ni povis fari nudan ekskurson, en sovag\u0302a loko tiom proksime al la urbocentro."}, {"text_idx": "#000012", "text": "Esti nuda, en harmonio kun la naturo, kun la aliaj, respektante iliajn diferencojn, estas valoro kiun ni defendas, same kiel praktiki esperanton, por la respekto de la diverseco kaj libereco de la popoloj, ties lingvoj kaj kulturoj por ilia vivo en paco."}, {"text_idx": "#000016", "text": "Dek tagoj de kapitano Postnikov"}]